**METODICKÝ POKYN**

**MINISTERSTVA PôDOHOSPODÁRSTVA A ROVOJA VIDIEKA SR**

**č. 1123/2011-560**

**k nariadeniu vlády SR č. 266/2007 Z. z. o  podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky**

Ministerstvo pôdohospodárstva a rozvoja vidieka SR (ďalej len „ministerstvo“)   
v zmysle § 3 ods. 2 písm. b) zákona č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v platnom znení a za účelom jednotného výkladu ustanovení nariadenia vlády SR č. 266/2007 Z. z. o podmienkach poskytovania podpory v poľnohospodárstve formou doplnkovej národnej priamej platby na veľké dobytčie jednotky v znení nariadenia vlády SR č. 37/2008 Z. z., nariadenia vlády   
SR č. 42/2009 Z. z. a nariadenia vlády SR č. 516/2010 Z. z. (ďalej len „nariadenie vlády   
SR č. 266/2007 Z. z. v platnom znení“) vydáva tento metodický pokyn:

**Čl. 1**

**Výklad jednotlivých ustanovení nariadenia vlády SR č. 266/2007 Z. z. v platnom znení**

**K §1**

**Predmet**

1. V §1 sa ustanovuje predmet nariadenia vlády SR č. 266/2007 Z. z. v platnom znení, ktorým je úprava poskytovania doplnkovej národnej priamej platby na veľké dobytčie jednotky (ďalej len „platba na VDJ“).
2. Nariadením vlády SR č. 266/2007 Z. z. v platnom znení sa vykonávajú podmienky ustanovené osobitnými predpismi ES, ktorými sú
   1. nariadenie Rady (ES) č. 73/2009 v platnom znení,
   2. nariadenie Komisie (ES) č. 1120/2009 v platnom znení,
   3. nariadenie Komisie (ES) č. 1121/2009 v platnom znení,
   4. nariadenie Komisie (ES) č. 1122/2009 v platnom znení.

**K §2 a §4, ods. 3 a 6**

**Žiadateľ**

1. Žiadateľom o platbu na VDJ môže byť akákoľvek osoba vykonávajúca poľnohospodársku činnosť na území SR, ktorá spĺňa ďalšie podmienky uvedené v nariadení vlády SR č. 266/2007 Z. z. v platnom znení. Pre poskytnutie platby na VDJ neexistuje obmedzenie právnej formy žiadateľa.
2. V prípade žiadosti o platbu na VDJ na zvieratá je žiadateľom len tá osoba, ktorá má zvieratá evidované v individuálnom registri[[1]](#footnote-1)) vedenom v jeho chove a v centrálnom registri centrálnej evidencie hospodárskych zvierat (ďalej len „CEHZ“). To znamená, že ***žiadosť môže podať len tá osoba, ktorá mala zvieratá, na ktoré podala žiadosť o podporu evidované v CEHZ***.
3. Žiadateľom o platbu na VDJ môže byť aj združenie chovateľov DOJČIACICH KRÁV/ oviec a kôz (len tých chovateľov, ktorí si sami nepodali žiadosť o platbu na VDJ), ktoré žiada o platbu na VDJ na zvieratá, ktoré majú jeho členovia evidované v individuálnom registri (v chove) v centrálnom registri CEHZ.

**K §3, ods. 1 a 3**

**Výpočet VDJ**

1. Platba na VDJ sa poskytuje na počet zvierat uvedených v ods. 2 prepočítaných koeficientmi uvedenými v prílohe č. 1 nariadenia vlády SR č. 266/2007 Z. z. v platnom znení.
2. Vypočítaný počet VDJ sa zaokrúhľuje na jedno desatinné miesto.
3. Platba na VDJ sa poskytne len v prípade, ak počet schválených VDJ je najmenej 1 VDJ v akomkoľvek zložení.

**K § 3, ods. 2 a  4**

**Kategórie a stav zvierat**

1. Platba na VDJ sa poskytuje na:
   1. teľatá do šesť mesiacov na základe stavu zvierat k 31. marcu 2007. Stav zvierat sa určuje na základe výpisu z CEHZ (ODVIAZANÁ časť),
   2. hovädzí dobytok od 6 do 24 mesiacov na základe stavu zvierat k 31. marcu 2007. Stav zvierat sa určuje na základe výpisu z CEHZ (ODVIAZANÁ časť),
   3. býky, voly a jalovice nad 24 mesiacov na základe stavu zvierat k 31 marcu 2007. Stav zvierat sa určuje na základe výpisu z CEHZ (ODVIAZANÁ časť),
   4. dojčiace kravy (najmenej raz otelené ku dňu predloženia žiadosti, ktorých mlieko slúži na výživu teliat) nad 24 mesiacov na základe stavu zvierat k dátumu podania žiadosti príslušného kalendárneho roka. Stav zvierat sa určuje na základe zoznamu zvierat, ktorý zostaví žiadateľ (VIAZANÁ časť),
   5. ovce a kozy nad 12 mesiacov (samičieho pohlavia) na základe stavu zvierat k

1. 31. marcu 2007. Stav zvierat sa určuje na základe výpisu z CEHZ. V prípade ak sú vo výpise aj barany žiadateľ vyškrtne zo zoznamu tieto zvieratá a žiadosť si predloží na upravený (nižší) počet zvierat (ODVIAZANÁ časť),

2. dátumu podania žiadosti príslušného kalendárneho roka. Stav zvierat (samičieho pohlavia) sa určuje na základe zoznamu zvierat, ktorý zostaví žiadateľ (VIAZANÁ časť),

* 1. individuálne referenčné množstvo mlieka(ďalej len „individuálna kvóta“) k 31. marcu 2007. Stav sa určí na základe rozhodnutia Pôdohospodárskej platobnej agentúry (ďalej len „PPA“) o pridelení individuálnej kvóty.

1. V prípade ak sa stav zvierat alebo individuálnej kvóty určuje k dátumu uvedenému v §3, ods. 2 s uvedením roku „2007“ a nie „kalendárneho roka“, tento stav sa bude brať ako základ pre výšku platby vo všetkých rokoch uplatňovania nariadenia vlády   
   SR č. 266/2007 z. z. v platnom znení.
2. V prípade ak vo výpise neboli zohľadnené presuny a skutočný stav k 31.3.2007 bol nižší, žiadateľ vyškrtne zo zoznamu zvieratá, ktoré nespĺňajú podmienku a žiadosť si predloží na upravený (nižší) počet zvierat (VDJ).

(4) V prípade nezrovnalosti v evidencii jalovíc resp. kráv doloží žiadateľ PPA nasledovné potvrdenia:

a) potvrdenie Plemenárskych služieb, š. p. o tom, že jalovica (jalovice), u ktorej (ktorých) došlo k zmetaniu plodu, alebo sa jej (im) narodilo mŕtve teľa, je (sú) zapojená do výkonu kontroly úžitkovosti ako krava (kravy) (započíta sa do kolónky počtu ostatných príloh na žiadosti),

b) čestné prehlásenie o tom, že jalovica porodila mŕtve teľa alebo došlo k zmetaniu plodu v prípade, že krava (kravy) nie je (nie sú) zapojená (zapojené) v kontrole úžitkovosti (započíta sa do kolónky počtu ostatných príloh na žiadosti).

**K § 3, ods. 5**

**Retenčné obdobie pre dojčiace kravy a ovce a kozy (viazanú časť)**

(1) Žiadateľ, ktorý žiada o platbu na VDJ na dojčiace kravy na základe stavu   
k dátumu podania žiadosti príslušného kalendárneho roka a na ovce a kozy na základe stavu k dátumu podania žiadosti príslušného kalendárneho roka ***je povinný chovať zvieratá, na ktoré žiada platbu po dobu 2 mesiacov od dátumu podania žiadosti***.

(2) Žiadateľ dodrží retenčné obdobie len v tom prípade, že chová zvieratá, na ktoré žiada platbu po dobu 2 mesiacov od dátumu podania žiadosti ***na farme registrovanej na žiadateľa a na daný druh hospodárskych zvierat***.

**K § 3, ods. 6**

**Spôsob chovu dojčiacich kráv**

(1) Žiadateľ je povinný chovať dojčiace kravy[[2]](#footnote-2), na ktoré žiada platbu

1. oddelene od ostatného hovädzieho dobytka (t.j. dojníc) a to oddeleným ustajnením!,
2. bez dojného využitia a ich mlieko používať len na výživu teliat. To znamená, že od dojčiacich kráv nie je možné získavať mlieko dojením a používať ho na komerčné účely, ale iba na výživu teliat.

(2) Porušenie vyššie uvedených podmienok sa vyhodnocuje ako nedodržanie podmienok platby a povedie k vyradeniu zvieraťa, u ktorého sa nedodržanie zistilo z podporovaných zvierat a započíta sa do naddeklarácie podľa § 4, ods. 8 a bude predmetom krátenia platby.

**K § 3, ods. 7 a 8**

**Postup v prípade premiestnenia zvierat a vyššej moci**

1. V §3, ods. 7 a 8 sa ustanovuje postup žiadateľa v prípade zmien stavov zvierat a vzniku vyššej moci.
2. Uvedený postup sa vzťahuje len na viazanú časť žiadosti o platbu na VDJ t.j. na dojčiace kravy podľa §3, ods. 2 písm. d) a na ovce a kozy podľa §3, ods. 2 písm. e) druhý bod.
3. V prípade ak žiadateľovi klesnú deklarované/požadované stavy zvierat (dojčiacich kráv a oviec a kôz) v retenčnom období a nechce stratiť nárok na platbu v plnej výške je povinný nahradiť tento pokles stavov do 15 pracovných dní od poklesu stavov (dojčiacou kravou ak ide o pokles dojčiacich kráv, atď.) a následne do 7 pracovných dní uvedené nahradenie oznámiť RP PPA.
4. V prípade ak došlo k vyššej moci a výnimočným okolnostiam v dôsledku, ktorých sa v retenčnom období znížil stav zvierat (dojčiacich kráv alebo oviec a kôz) a žiadateľ nechce stratiť nárok na platbu v plnej výške je povinný písomne oznámiť túto skutočnosť PPA do 10 pracovných dní od nastania vyššej moci alebo výnimočných okolností.

**K § 3, ods. 9**

**Limity pre viazané platby**

1. Odsek 9 upravuje súlad s limitmi pridelenými pre SR v jednotlivých kategóriách zvierat, ktoré sú podporované ako viazané.
2. Limity pre jednotlivé kategórie
   1. teľatá - 62 841 ks ( max. 12 568, 2 VDJ),
   2. ovce a kozy – 305 756 ks ( 45 863,4 VDJ),
   3. dojčiace kravy – 28 080 ks (28 080 VDJ).
3. V prípade ak budú na vyššie uvedené kategórie zvierat predložené žiadosti presahujúce zodpovedajúce limity, platba na VDJ sa prizná každému žiadateľovi v úmerne zníženom rozsahu.
4. Prémiové práva rozdelené v predchádzajúcich rokoch sa vo vzťahu k platbe na VDJ neuplatňujú a žiadatelia nie sú pri podávaní žiadostí obmedzovaní počtom pridelených prémiových práv.

Príklad (použité čísla sú len príkladom):

|  |  |
| --- | --- |
| Počet VDJ dojčiacich kráv deklarovaných všetkými žiadateľmi | 30000 |
| Limit VDJ dojčiacich kráv | 28080 |
| Koeficient úmerného zníženia deklarovaných VDJ | 0,936 |
| - | - |
| Počet deklarovaných VDJ dojčiacich kráv žiadateľom | 100 |
| Počet priznaných VDJ dojčiacich kráv žiadateľovi | 93,6 |

**K §3, ods. 10 a 11**

**Výpočet platby na VDJ v prípade oviec a kôz**

1. Platba na VDJ sa na ovce a kozy poskytuje ako kombinácia viazanej a odviazanej formy. Žiadateľ deklaruje v žiadosti o platbu na VDJ dva stavy oviec a kôz, a to tak na základe výpisu z CEHZ k 31. 3. 2007 ako aj vlastného zoznamu zvierat, ktoré má v čase podania žiadosti a plánuje chovať po dobu 2 mesiacov od dátumu podania žiadosti.
2. Platba na ovce a kozy sa vypočíta ako vážený priemer oboch deklarovaných stavov zvierat, pričom ako percentuálne váhy budú slúžiť koeficient viazania (pre stav k dátumu podania žiadosti) a koeficient odviazania (pre stav k 31.3.2007). Koeficienty odviazania a viazania sú použité za účelom zosúladenia platby na VDJ s pravidlami EÚ v oblasti viazania platieb na produkciu.

Príklad (použité čísla sú len príkladom):

|  |  |  |  |
| --- | --- | --- | --- |
|  | na základe stavu oviec a kôz k 31.3.2007 | na základe stavu oviec a kôz k dátumu podania žiadosti | Spolu |
| počet oviec a kôz | 100 | 110 | - |
| koeficient pre ovce a kozy | 0,15 | 0,15 | - |
| Vypočítané VDJ | 15 | 16,5 | - |
| Koeficient odviazania/viazania | 0,33\* | 0,67\* | 1,00 |
| Priznané VDJ | 4,95 | 11,055 | 16,005 |

\* odhad 2011

1. Koeficienty odviazania a viazania zverejní každoročne ministerstvo vo vestníku a úpravu stavov zvierat uvedenými koeficientmi vykoná PPA a nie žiadateľ.

**K §3, ods. 12 a 13**

**Výpočet platby na VDJ v prípade mlieka**

1. Vzhľadom na skutočnosť, že nárok na platbu na VDJ sa stanovuje odviazanou formou k 31.3.2007,  ako aj vzhľadom na skutočnosť, že v priebehu kvótového roka 2006/2007 došlo k významným prevodom individuálnych kvót, ustanovili sa v nariadení vlády   
   SR č. 266/2007 z. z. v platnom znení odseky 12 a 13, ktorých cieľom je zachytiť prevody individuálnych kvót do nároku na platbu na VDJ.
2. Žiadateľ, ktorý získal v kvótovom roku 2006/2007 (od 1.4.2006 do 31.3.2007) individuálnu kvótu je oprávnený si počet VDJ vypočítať zo súčtu svojej individuálnej kvóty pridelenej k 31. marcu 2007 ako aj na individuálnu kvótu, ktorá mu bola pridelená až pre nasledujúci kvótový rok rozhodnutím PPA, na základe vykonaného prevodu alebo prechodu individuálnej kvóty v kvótovom roku 2006/2007 od pôvodného držiteľa individuálnej kvóty.
3. Žiadateľovi, ktorý previedol individuálnu kvótu v kvótovom roku 2006/2007 na iného držiteľa individuálnej kvóty sa poskytuje platba na VDJ na individuálnu kvótu pridelenú k 31. marcu 2007, zníženú o individuálnu kvótu, ktorá bola rozhodnutím PPA prevedená na nového držiteľa pre nasledujúci kvótový rok.
4. Uvedené ods. 12 a 13 zabezpečujú , že žiadateľ, ktorý získal v kvótovom roku 2006/2007 dodatočnú individuálnu kvótu od iného držiteľa, je oprávnený žiadať o platbu aj na tú časť kvóty, ktorá zostala (napr. v dôsledku čerpania pôvodného držiteľa) na pôvodnom držiteľovi k 31.3.2007 a ktorá mu bude prevedená až k 1.4.2007. Naopak pôvodný držiteľ individuálnej kvóty nie je oprávnený žiadať o platbu na individuálnu kvótu, ktorú síce má k 31.3.2007, ale ktorá mu v dôsledku prevodu vykonanom v kvótovom roku 2006/2007 bude odobraná až k 1.4.2007. Ak pôvodný držiteľ previedol len časť individuálne kvóty, platba na VDJ sa mu poskytne na rozdiel jeho individuálnej kvóty k 31.3.2007 a zostatkovej kvóty, ktorá mu v dôsledku prevodu vykonanom v kvótovom roku 2006/2007 bude odobraná až k 1.4.2007.

Príklad (použité čísla sú len príkladom):

1. úplný prevod kvóty (v tonách)

|  |  |  |
| --- | --- | --- |
|  | Nadobúdateľ | Prevodca |
| Pôvodná kvóta | 100 | 100 |
| Čerpanie | - | 40 |
| Prevod v kvótovom roku 2006/7 | - | 60 |
| Rozsah prevádzanej kvóty |  | 100% |
| Stav k 31.3.2007 | 160 | 40 |
| Prevod až v kvótovom roku 2007/8 | - | 40 |
| Nárok na platbu na VDJ | 200 | 0 |
| Stav kvóty k 1.4.2007 | 160 | 40 |

1. čiastočný prevod kvóty (v tonách)

|  |  |  |
| --- | --- | --- |
|  | Nadobúdateľ | Prevodca |
| Pôvodná kvóta | 100 | 100 |
| Čerpanie | - | 40 |
| Rozsah prevádzanej kvóty | - | 50% |
| Prevod v kvótovom roku 2006/7 | - | 30 |
| Stav k 31.3.2007 | 130 | 70 |
| Prevod až v kvótovom roku 2007/8 | - | 30 |
| Nárok na platbu na VDJ | 160 | 40 |
| Stav kvóty k 1.4.2007 | 160 | 40 |

**K §3, ods. 14 a 15**

**Prevod platobného oprávnenia**

(1) Ustanovenia § 3, ods. 14 a 15 zavádzajú prevoditeľnosť nároku na platbu pri odviazanej časti podpory na VDJ. Odviazaná časť VDJ (t.j. § 3 ods. 2 písm. a) až c), písm. e) prvý bod a písm. f)) predstavuje platobné oprávnenie, ktoré umožňuje žiadateľovi žiadať o platbu na VDJ.

(2) Platobné oprávnenie podľa § 3 ods. 2 písm. f) je prevoditeľné na základe písomnej zmluvy o prevode alebo prechode individuálnej kvóty do 31. marca 2009, ku ktorej žiadateľ predložil rozhodnutie PPA.

(3) Platobné oprávnenie podľa § 3 ods. 2 písm. a) až c) a písm. e) prvý bod a písm. f), ktoré získal žiadateľ po 1. marci 2009 je prevoditeľné na základe písomnej zmluvy medzi prevodcom a nadobúdateľom, ktorá obsahuje ustanovenie o prevode platobného oprávnenia (buď formou osobitnej zmluvy alebo ako ustanovenie zmluvy o predaji zvierat/prevode kvóty). Zo zmluvy musí byť zrejmé od akého obdobia (kalendárny rok) sa platobné oprávnenie prevádza, inak sa nebude považovať za zmluvu v zmysle § 3 odsek (15) písm. b). Rovnako sa bude postupovať ak zmluva o prevode platobného oprávnenia podľa odseku 2 písm. a) až c) a písm. e) prvý bod nebude obsahovať potvrdenie stavu zvierat za kategóri, ktorá je predmetom prevodu.

(4) Ak sa prevádza platobné oprávnenie podľa odseku 2 písm. a) až c) a písm. e) prvý bod prevodca a nadobúdateľ preukážu pri predkladaní žiadosti doklad z CEHZ o stave zvierat k referenčnému dátumu. Ak sa prevádza platobné oprávnenie podľa odseku 2 písm. f)   
po 1. marci 2009, je prílohou k žiadosti písomná zmluva o prevode platobného oprávnenia, ku ktorej žiadateľ predložil rozhodnutie PPA.

**K §4, ods. 1**

**Žiadosť a identifikačný list.**

1. Žiadosti o platbu na VDJ sa podávajú v termíne do 28. februára príslušného kalendárneho roka na formulári zverejnenom PPA. Ak najneskorší dátum na predloženie žiadosti o podporu je štátnym sviatkom, sobotou alebo nedeľou, žiadosť je možné predložiť v najbližší pracovný deň. ***Na žiadosť predloženú žiadateľom po 28. februári kalendárneho roka sa neprihliada.***
2. Žiadateľ o platbu na VDJ je povinný predložiť najneskôr súčasne s podaním žiadosti o platbu na VDJ identifikačný list. Žiadateľ predkladá identifikačný list na tlačive zverejnenom PPA, ktoré obsahuje najmenej náležitosti uvedené v § 8 ods. 4 nariadenia vlády SR č. 488/2010 o podmienkach poskytovania podpory v poľnohospodárstve formou priamych platieb.
3. Spolu s identifikačným listom sa predkladá výpis z Obchodného registra, alebo výpis zo živnostenské registra alebo z inej obdobnej evidencie a predkladá sa ako originál, alebo overená fotokópia. Pri identifikačnom liste podanom osobne je možné predložiť neoverenú fotokópiu iba v prípade ak žiadateľ poskytne k nahliadnutiu originál, podľa ktorého sa overí zhodnosť fotokópie s originálom. K identifikačnému listu sa predkladá dokument, na základe ktorého je možné overiť, či číslo účtu patrí žiadateľovi (započíta sa do kolónky počtu ostatných príloh na IL). Pri fyzickej osobe – podnikateľovi v prípade, že adresa miesta podnikania a adresa trvalého pobytu nie sú totožné, uvedie na IL obe adresy ( a to adresu trvalého pobytu na prednej strane IL a adresu miesta podnikania v časti „Zoznam častí poľnohospodárskeho podniku (CEHZ) )“. ***Ako príloha identifikačného listu sa prikladá kópia dokladu „register farmy“ za všetky farmy na ktorých je žiadateľ aktuálne registrovaný v CEHZ.***
4. ***Identifikačné údaje žiadateľa uvedené v žiadosti a identifikačné údaje žiadateľa uvedené v CEHZ musia byť identické***, tzn. že ten žiadateľ, ktorý je evidovaný v CEHZ ako fyzická osoba musí pre správne administrovanie v žiadosti na platbu VDJ uviesť údaje ako fyzická osoba. Žiadateľ, ktorý je evidovaný v CEHZ ako fyzická osoba – podnikateľ s prideleným IČO-m musí pre správne administrovanie v žiadosti na platbu VDJ uviesť údaje ako fyzická osoba – podnikateľ.

**K § 4 ods. 2, 3, 4, 5 a 11**

**Prílohy žiadosti**

1. Výpis z CEHZ k 31.3. 2007 je prílohou žiadosti v prípade
2. teliat do 6 mesiacov podľa §3, ods. 2 písm. a)
3. HD od 6 do 24 mesiacov podľa §3, ods. 2 písm. b)
4. HD nad 24 mesiacov okrem dojníc a dojčiacich kráv podľa §3, ods. 2. písm. c),
5. oviec a kôz (samičieho pohlavia) nad 12 mesiacov (odviazaná časť) podľa §3, ods. 2, písm. e) prvý bod.
6. Prílohou žiadosti o platbu na VDJ podľa §3, ods. 2 písm. f) (t.j. na individuálnu kvótu mlieka) je rozhodnutie PPA o pridelení individuálnej kvóty k 31.3.2007. Stav individuálnej kvóty sa bude krížovo kontrolovať cez doklady PPA.
7. Prílohou žiadosti o platbu na VDJ v prípade dojčiacich kráv podľa §3, ods.2 písm. d) je zoznam (deklaratívny) zostavený žiadateľom. Zoznamom žiadateľ deklaruje, že tieto zvieratá má v čase podania žiadosti v držbe a že ich bude chovať po dobu 2 mesiacov od dátumu podania žiadosti. Zoznam v tabuľkovej forme obsahuje ušné čísla zvierat, plemeno zvierat a identifikáciu individuálneho registra.
8. Prílohou žiadosti o platbu na VDJ v prípade oviec a kôz (samičieho pohlavia) nad 12 mesiacov (viazaná časť) podľa §3, ods.2, písm. e) druhý bod je zoznam (deklaratívny) zostavený žiadateľom. Zoznamom žiadateľ deklaruje, že tieto zvieratá má v čase podania žiadosti v držbe a že ich bude chovať po dobu 2 mesiacov od dátumu podania žiadosti. Zoznam v tabuľkovej forme obsahuje ušné čísla zvierat a identifikáciu individuálneho registra.
9. Zoznam oviec a kôz podľa § 4, ods. 5 predkladá žiadateľ separátne od výpisu oviec a kôz z CEHZ podľa § 4, ods. 2, písm. a). To znamená, že môže predložiť aj výpis oviec a kôz z CEHZ k 31.3.2007 aj zoznam zvierat, ktoré plánuje chovať po dobu 2 mesiacov od dátumu podania žiadosti.
10. Prílohy vo forme výpisov z CEHZ a rozhodnutí o pridelení individuálnej kvóty, nie je žiadateľ povinný opätovne predkladať, ak ich už raz PPA predložil (t.j. pri podaní žiadosti o VDJ v roku 2007). Uvedené podklady nie je potrebné opätovne predkladať nakoľko sú nárokovateľné stavy viazané k dátumu 31.3.2007, ktorý sa v porovnaní so žiadosťou na rok 2007 nezmenil.

(7) Prílohou žiadosti o platbu na VDJ v prípade, že žiadateľ nepostupuje podľa § 3 ods.15 je „Vyhlásenie žiadateľa o neuskutočnení prevodu platobného oprávnenia do 31.marca kalendárneho roku“ (príloha č.1). Z vyhlásenia musí byť zrejmé, že sa dotýka všetkých odviazaných kategórií, ktoré sú v žiadosti (so zohľadnením legislatívnej výnimky) a prevod nebol a nebude uskutočnený do 31. marca kalendárneho roka.

**K § 4 ods. 6**

* 1. Žiadateľom o platbu na VDJ pre jednotlivé kategórie zvierat (netýka sa mliečnej kvóty podľa § 3, ods. 2 písm. f)) môže byť len osoba, na ktoré sú zvieratá zaevidované v CEHZ.
  2. Osobitný postup sa uplatňuje v prípade združení chovateľov, ktoré sú oprávnené žiadať o platbu na VDJ na zvieratá podľa §3, ods. 2 písm. a) až e) (všetky alebo len vybrané kategórie).
  3. V prípade, ak združenie chovateľov žiada o platbu na VDJ podľa §3, ods. 2 písm. d) a e) druhý bod musí združenie chovateľov preukázať, že deklarované zvieratá sú v držbe jeho člena.
  4. Združenie chovateľov je povinné k žiadosti o platbu VDJ priložiť tiež zoznam členov v zastúpení, ktorých žiadosť podáva.

**K § 4 ods. 7**

**Sadzba**

1. Výšku sumy platby VDJ (€/VDJ) určí ministerstvo na základe osobitných predpisov a zverejní ju vo vestníku.

**K §4 ods. 8, 9 a 10**

**Kontrola a sankcie za naddeklaráciu**

(1) PPA vykonáva kontrolu a spracovanie žiadostí prostredníctvom Integrovaného administratívneho a kontrolného systému. Iné ustanovenia nariadenia Komisie č. 1122/2009 ako tie, ktoré sa týkajú kontrol, sa pre platbu na VDJ priamo neuplatňujú. Krížové kontroly sa vykonajú na zvieratách podľa § 3 ods. 2 písm. d) a e) druhý bod a kontroly na mieste pri zvieratách podľa § 3 ods. 2 písm. d) a e) druhý bod.

(2) Ak PPA  na základe vykonaných kontrol zistí rozdiely medzi údajmi, ktoré žiadateľ uviedol v zozname zvierat podľa odseku 2 písm. b) a c) (dojčiace kravy a ovce a kozy na základe stavu k dátumu podania žiadosti) a skutočným stavom,platbu na veľké dobytčie jednotky na základe zisteného stavu PPA

1. zníži o percento zisteného rozdielu, ak rozdiel nie je väčší ako 10 %,
2. zníži o dvojnásobok percenta zisteného rozdielu, ak rozdiel je od 10 %  do 20 %,
3. neposkytne, ak sa zistí rozdiel nad 20 %.
4. Zistený rozdiel sa určí ako rozdiel medzi počtom VDJ deklarovaných a počtom VDJ zistených. Percento zisteného rozdielu sa určí ako podiel zisteného rozdielu (VDJ) a počtu VDJ zistených.
5. Sankcie sa uplatňujú na základe kontrol v prípade dojčiacich kráv a oviec a kôz k dátumu podania žiadosti. Ostatné kategórie zahŕňané do VDJ sa deklarujú žiadateľom na základe objektívnych dokladov.
6. Vypočítaná naddeklarácia vedie k sankcii, ktorá sa uplatňuje voči celej platbe na VDJ, nielen voči platbe na VDJ vyplývajúcej z dojčiacich kráv a oviec a kôz k dátumu podania žiadosti.
7. Ak žiadateľ neumožní pracovníkom PPA vykonať kontrolu, platba sa mu vôbec neposkytne.

**Čl. 2**

**Účinnosť**

Tento metodický pokyn nadobúda účinnosť 15. februára 2011.

Ing. Zuzana Kontrová

generálna riaditeľka

Sekcia poľnohospodárstva, potravinárstva a obchodu

Ministerstvo pôdohospodárstva a rozvoja vidieka SR

Príloha č.1

**Vyhlásenie žiadateľa o neuskutočnení prevodu**

**platobného oprávnenia do 31.marca kalendárneho roku**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Údaje o žiadateľovi :** | | | | | | | | | | | | |
| Obchodné meno (PO)/ Meno a priezvisko (FO) | | | | | | | | | | | | |
| Právna forma | | | | IČO | | | Rodné číslo | | | | | |
| Obchodné meno (PO)/ Meno a priezvisko (FO) | | | | | | | | | | | | |
| Ulica a číslo súpisné/ orientačné | | | | | | | | | | | | |
| PSČ | | | |  | | | | Obec | | | | |
| Okres | | | | | | | | | | | | |
| Týmto vyhlasujem, že som v zmysle § 4 ods.2 písm. e) nariadenia vlády SR č.266/2007 Z. z. o podmienkach poskytovania podpory v poľnohospodárstve formou doplnkovej priamej platby na veľké dobytčie jednotky v platnom znení neuskutočnil ani neuskutočním prevod platobného oprávnenia do 31. marca kalendárneho roka. Toto vyhlásenie sa týka všetkých odviazaných kategórií v mojej žiadosti (so zohľadnením legislatívnej výnimky). | | | | | | | | | | | | |
| V |  |  |  | |  | Dňa | | |  |  |  |  |

1. § 19 ods. 2 písm. d) zákona č. 39/2007 Z. z. [↑](#footnote-ref-1)
2. Čl. 59 nariadenia Komisie (ES) č. 1121/2009 v platnom znení [↑](#footnote-ref-2)